তৃণমূলের ডিজিটাল সেলের হয়ে যাঁরা কাজ করছেন। নিজের নিজের এলাকায় আরএসএস-বিজেপির কার্যকলাপের উপর নজর রাখার দায়িত্ব এ দিন মমতা বন্দ্যোপাধ্যায় তাঁদের দিয়েছেন। তিনি বলেন, ‘‘বিভিন্ন এলাকায় আরএসএস-এর লোক ঢুকছে প্রচারের নাম করে।’’ এঁরা বাইরে থেকে আসছেন এবং নানা ছলছুতোয় স্থানীয় বাসিন্দাদের পারিবারিক জীবনে ঢুকে পড়ার চেষ্টা করছেন বলে মমতা বন্দ্যোপাধ্যায় ইঙ্গিত দেন। এঁদের সব কার্যকলাপের উপর নজর রাখতে হবে, বলেন তৃণমূলনেত্রী। দলের নেতৃত্বকে এবং পুলিশকে সব খবর জানাতেও বলেন তিনি। কোনও বিপজ্জনক কাজের খবর পেয়ে যদি কেউ আগাম পুলিশকে জানাতে পারেন এবং যদি দেখা যায় খবরটা ঠিক ছিল, তা হলে তিনি পুরস্কৃত হবেন— জানান মমতা বন্দ্যোপাধ্যায়।